World War III (TV film)
World War III () je američki televizijski film premijerno prikazan na programu mreže NBC početkom 1982. godine. Nastao je velikim dijelom zbog tada aktualne eskalacije Hladnog rata i sve izraženijim bojaznima da bi mogao prerasti u apokaliptički nuklearni Treći svjetski rat. Radnja prikazuje kako Sovjeti, nastojeći odgovoriti na žitni embargo, šalju grupu elitnih specijalaca na Aljasku sa ciljem da sabotiraju američke zalihe nafte preko Transaljaškog naftovoda. Protagonist, koga tumači David Soul, je oficir male američke jedinice koji im se nastoji suprotstaviti dok istovremeno američki predsjednik (koga tumači Rock Hudson) i sovjetski premijer (koga tumači Brian Keith) pokušavaju diplomatskim putem spriječiti da se incident pretvori u otvoreni oružani sukob.

World War III se isticao izuzetno mračnom i pesimističnom završnicom, a filmu je dodatnu dimenziju dao bizarni incident prilikom snimanja, kada je smrtno stradao režiser Boris Sagal. Prema navodima Rocka Hudsona, originalni scenario je sadržavao cliffhanger, odnosno ostavio otvorenu mogućnost za nastavak temeljem koga bi film postao pilot za moguću TV-seriju. Od toga se nakon Sagalove pogibije odustalo.

Vanjske veze

Američki filmovi
Ratni filmovi
Politički filmovi
Filmovi o Hladnom ratu